**Munnleg gruppeoppgåve om romanen *Nedteljing***

I veke XX skal dokker samtale om romanen *Nedteljing* i grupper. Du får tildelt ei eiga oppgåve som du skal presentere for dei andre på gruppa. Samtalen skal dokker spele inn, og dokker kjem til å få ei individuell vurdering. Det er viktig at du er godt førebudd, slik at du kan bidra i samtalen. Vi startar i veke XX og spelar inn samtalen på torsdag i veke XX. Noko gjer vi på skulen, og noko må du førebu heime. Før vi set i gang med arbeidet, skal vi bli samde om nokre vurderingskriterium for samtalen.

Læraren tildeler deg oppgåva du skal førebu

1. Du skal fortelje kva boka handlar om, og gje dei på gruppa eit samandrag av kva som skjer. Du skal også seie noko om hovudpersonen og korleis han/ho er. Har hovudpersonen utvikla seg noko gjennom boka? Tips: Sjå kolonnenotata du har skrive i timane.
2. Du skal snakke om korleis boka er bygd opp. Korleis er komposisjonen i romanen? Kva slags forteljar har romanen? Korleis er spenninga bygd opp? Her må du hugse å ha med døme frå boka.
3. Du skal snakke om språk og forteljarmåtar. Korleis er boka skriven? Finn du døme på ulike verkemiddel? Korleis blir miljøet og personane skildra? Her må du hugse å ha med døme frå boka.
4. Du skal snakke om motiv, tema og bodskap. Motivet er handlinga i romanen. Tema er noko vi må tolke oss fram til (kjærleik, det å vere ungdom osb.). Bodskap er det vi trur forfattaren vil seie til oss med boka og historia.

Personen som har oppgåve nummer 1, startar. Deretter svarar personen som har oppgåve 2, osb. Til slutt skal heile gruppa diskutere følgjande spørsmål:

1. Kva synest dokker om boka? Hugs å grunngje synspunkta dokkar.
2. Kven tenkjer dokker er målgruppa for romanen?
3. Vil du tilrå (anbefale) boka til andre? Kvifor, kvifor ikkje?

**Lukke til!**